钦定古今图书集成/明伦汇编/氏族典/第027卷 > 《廖用贤尚友录》 > 熊杰
## 钦定古今图书集成/明伦汇编/氏族典/第027卷 > 《廖用贤尚友录》 > 熊杰

按《江西通志》：“杰，字贵显，高安人。性谦谨，成化中，以太
学生通判保宁。尝谳豪恶毋文信狱，竭诚感奇梦，论
死者四十三人，上司减其半，羁传食以配徒。一夕火
发尽死，蜀人神之。松茂运梗，设法堤备，饷足而民便。
居官廉明简易，尤能礼士夫，善僚友。通判张绵吉、守
任仪、来瑞皆指墓拜曰：‘为我保宁人谢公也’。”著有《守
齐集》。